stanford-oval/wikipedia huggingface dataset:
นรีกุล เกตุประภากร

| นรีกุล เกตุประภากร |
| --- | --- |

สารนิเทศภูมิหลัง
ชื่อเกิด: นรีกุล เกตุประภากร
เกิด: 26 กรกฎาคม พ.ศ. 2540 (27 ปี) กรุงเทพมหานคร ประเทศไทย
อาชีพ: นักแสดง นางแบบ ยูทูบเบอร์ แพทย์
ปีที่แสดง: พ.ศ. 2557–ปัจจุบัน
ผลงานเด่น: ออย - ฮอร์โมนส์ วัยว้าวุ่น  มิ้ง - เมย์ไหน..ไฟแรงเฟร่อ  โบ - โปรเจกต์ เอส เดอะซีรีส์ ตอน Shoot,I Love You
สังกัด: จีทีเอช (2557–2558)   จีดีเอช (2559–ปัจจุบัน)
แพทย์หญิง นรีกุล เกตุประภากร (เกิด 26 กรกฎาคม พ.ศ. 2540) ชื่อเล่น ฟรัง เป็นนักแสดงหญิงชาวไทยเชื้อสายจีน เป็นที่รู้จักกันในละครซีรีส์เรื่อง ฮอร์โมนส์ วัยว้าวุ่น ในบท “ออย“ และภาพยนตร์เรื่อง เมย์ไหน..ไฟแรงเฟร่อ ในบท “มิ้ง“ รวมถึงละครซีรีส์เรื่อง “Shoot! I Love You ปิ้วยิงปิ๊งเธอ”
ประวัติ

แพทย์หญิง นรีกุล เกตุประภากร เกิดที่กรุงเทพมหานคร เป็นบุตรคนโตของครอบครัว มีน้องชายสองคน ชื่อ ปอนด์ พลวิชญ์  และ ยูโร ชวัลวิทย์ เธอจบการศึกษาระดับอนุบาลที่โรงเรียนอนุบาลเด่นหล้า สาขาเพชรเกษม ระดับประถมศึกษาถึงมัธยมศึกษาตอนต้นที่โรงเรียนเซนต์โยเซฟคอนเวนต์ ภาคภาษาอังกฤษEnglish Program ระดับมัธยมศึกษาตอนปลายที่โรงเรียนเตรียมอุดมศึกษา แผนการเรียน วิทยาศาสตร์-คณิตศาสตร์ คุณภาพชีวิต และระดับอุดมศึกษา เกียรตินิยมอันดับ 1  จากคณะแพทยศาสตร์ จุฬาลงกรณ์มหาวิทยาลัย
ก่อนเป็นนักแสดงเรื่องฮอร์โมนนั้น เคยทำงานในวงการบันเทิง เช่น เป็นนักเรียนผู้ช่วยผู้เข้าแข่งขัน ในรายการ ถ้าคุณแน่? อย่าแพ้ เด็ก (ประถม)! ขณะเรียนอยู่ชั้นประถมศึกษาปีที่ 6 และเข้าประกวด Utip Freshy Idol 5 ปี 2556 ได้รางวัลชนะเลิศอันดับ 1 รวมถึงถ่ายแบบนิตยสารต่าง ๆ เธอเป็นนักแสดงสังกัด นาดาวบางกอก และเป็นยูทูบเบอร์ มีช่องที่ชื่อว่า  laohaifrung (เล่าให้ฟรัง)
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2558 | เมย์ไหน..ไฟแรงเฟร่อ | วิกานดา (มิ้ง) |
ผลงาน > เพลง

มิวสิกวิดิโอ
เพลง อาบน้ำร้อน - BIG ASS
เพลง ย้อน - Slot Machine (OST. Hormones The Series Season 3 The Final Season )
เพลง ตัวปัญหา - ฟิลม์ บงกช
เพลง วัดใจ - La Banda Thailand
เพลง เธอในฝัน - Gesplanet
เพลง อย่างที่ฉันเป็น - Room 39
เพลง อยู่ยากแต่อยู่ได้ - ใบหม่อน พิมพ์วลัญช์
เพลง เพื่อนไม่รัก - FOAM
เพลง รักแค่ไหน(Goodbye) - MIN
เพลง ไหล่อ่อน - ชนกันต์ รัตนอุดม
ผลงาน > คอนเสิร์ต

Hormones Prom night (2557) รวมนักแสดง ฮอร์โมนส์ วัยว้าวุ่น
STAR THEQUE GTH 11 ปีแสงคอนเสิร์ต (2558)
ผลงาน > รายการ/เรียลลิตี้/พิธีกร

ถ้าคุณแน่? อย่าแพ้ เด็ก (ประถม)!
1 ต่อ 100
Hormones The Next Gen
Frozen Hormones
Gang 'Ment (รับเชิญ)
ตื่นไปธรรม ep.5
Gmm 24'7 ล้วงลึกตึกแกรมมี่
Step Right Up ใครเก่งใครได้
ตื่นมาคุย จากภาพยนตร์ เมย์ไหน..ไฟแรงเฟร่อ ร่วมกับ ธิติ มหาโยธารักษ์ ธนภพ ลีรัตนขจร
TODAY SHOW (Talk Show) จากภาพยนตร์   เมย์ไหน..ไฟแรงเฟร่อ ร่วมกับ ชยนพ บุญประกอบ ธิติ มหาโยธารักษ์ ธนภพ ลีรัตนขจร
เรื่องของเรื่อง จากภาพยนตร์ เมย์ไหน..ไฟแรงเฟร่อ
หลังตรวจโต๊ะ Unseen Edition EP.19
Road of Life
Hang Over Thailand 2016
EFM ON TV
Loukgolf's English Room EP.73
TEDxChulalongkornU (โลกสวย)
ปริศนาฟ้าแลบ
สามัญประจำบ้าน
ครัวฮา พาชิม EP.64
4 ต่อ 4 Friday
เก่งจริงชิงค่าเทอม (กรรมการรับเชิญ)
ผลงาน > โฆษณา

ยาเฟมีนี่
รางวัล

| ปี | รางวัล | สาขา | ผล | ผลงานที่เข้าชิง |
| --- | --- | --- | --- | --- |
| 2556 | Utip Freshy Idol 5 | ขวัญใจช่างภาพสื่อมวลชน | ได้รับรางวัล |  |
| 2557 | ดาราเดลี่ เดอะเกรต อวอร์ดส์ ครั้งที่ 3 | ดาวรุ่งหญิงที่สุดแห่งปี | ได้รับรางวัล | ฮอร์โมนส์ วัยว้าวุ่น |
| 2558 | เอ็มไทยท็อปทอล์กอะเบาต์ 2016 | บทบาทขโมยซีนที่ถูกพูดถึงมากที่สุด | ได้รับรางวัล | ฮอร์โมนส์ วัยว้าวุ่น |
| 2558 | รางวัลสมาคมผู้กำกับภาพยนตร์ไทย ครั้งที่ 6 | นักแสดงสมทบหญิงยอดเยี่ยม | เสนอชื่อเข้าชิง | เมย์ไหน ไฟแรงเฟร่อ |
| 2558 | รางวัลสุพรรณหงส์ ครั้งที่ 25 | ผู้แสดงสมทบหญิงยอดเยี่ยม | เสนอชื่อเข้าชิง | เมย์ไหน ไฟแรงเฟร่อ |
| 2558 | รางวัลชมรมวิจารณ์บันเทิง ครั้งที่ 24 | ผู้แสดงสมทบหญิงยอดเยี่ยม | เสนอชื่อเข้าชิง | เมย์ไหน ไฟแรงเฟร่อ |
| 2559 | I Dol Youth | เยาวชนดีเด่น | ได้รับรางวัล |  |
| 2559 | โครงการ Gen Z Gen Strong เลือกได้ เลือกไม่สูบบุหรี่ | นักแสดงรุ่นใหม่ | ได้รับรางวัล |  |
| 2564 | THAILAND MASTER YOUTH 3 | เชิดชูเกียรติเยาวชนต้นแบบ | ได้รับรางวัล |  |
แหล่งข้อมูลอื่น

นรีกุล เกตุประภากร ที่เฟซบุ๊ก
นรีกุล เกตุประภากร ที่เอกซ์ (ทวิตเตอร์)
นรีกุล เกตุประภากร ที่อินสตาแกรม
กลุ่มติวเดือด เลือดนักสู้

| กลุ่มติวเดือด เลือดนักสู้ |
| --- | --- |

ฮันกึล: 스터디그룹
อาร์อาร์: Seuteodigeurup 
เอ็มอาร์: Sŭt'ŏdigŭrup 
 
แนว:   Action comedy  Teen  Coming-of-age 
เค้าโครงจาก: Study Group โดย ชิน ฮย็อง-อุก
บทประพันธ์:   ออม ซุน-โฮ  โอ โบ-ฮย็อน 
กำกับโดย:   อี จัง-ฮุน  ยู บ็อม-ซัง 
แสดงนำ:   ฮวัง มิน-ฮย็อน  ฮัน จี-อึน  ชา อู-มิน  อี จ็อง-ฮย็อน  ชิน ซู-ฮย็อน  ยุน ซัง-จ็อง  คง โด-ยู 
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 2
การผลิต
ควบคุมงานสร้าง:   อี ฮเย-ย็อง  อี มย็อง-จิน  Suh Jung-hyun 
ความยาวตอน: 50 นาที
บริษัทผู้ผลิต: Ylab Plex
ออกอากาศ
สถานีโทรทัศน์: TVING
ออกอากาศ: 23 มกราคม ค.ศ. 2025 (2025-01-23) – ปัจจุบัน
กลุ่มติวเดือด เลือดนักสู้ (เกาหลี: 스터디그룹 ) เป็นละครโทรทัศน์เกาหลีใต้ที่กำลังออกอากาศ โดยมี ออม ซ็อน-โฮ และ โอ โบ-ฮย็อน ร่วมเขียนบท กำกับโดย อี จัง-ฮุน และ ยู บ็อม-ซัง  และนำแสดงโดย ฮวัง มิน-ฮย็อน, ฮัน จี-อึน, ชา อู-มิน, อี จ็อง-ฮย็อน , ชิน ซู-ฮย็อน, ยุน ซัง-จ็อง และคง โด-ยู เรื่องนี้สร้างจากเว็บตูนชื่อเดียวกันของ ชิน ฮย็อง-อุก เกี่ยวกับเด็กผู้ชายคนหนึ่งที่อยากจะเรียนหนักเพื่อให้บรรลุเป้าหมายของเขา ออกอากาศตอนแรกทางช่อง TVING เมื่อวันที่ 23 มกราคม ค.ศ. 2025
เรื่องย่อ

กลุ่มติวเดือด เลือดนักสู้ เล่าเรื่องของกามิน ผู้มีพรสวรรค์ด้านการต่อสู้เพียงอย่างเดียว แต่เขายังพยายามเรียนอย่างหนักเพื่อบรรลุเป้าหมายในการเข้ามหาวิทยาลัยด้วยการจัดตั้งกลุ่ม Study Group
นักแสดงและตัวละคร > นักแสดงหลัก

ฮวัง มิน-ฮย็อน รับบทเป็น ยุน กา-มิน
ฮัน จี-อึน รับบทเป็น อี ฮัน-กย็อง
ชา อู-มิน รับบทเป็น พี ฮัน-อุล
อี จ็อง-ฮย็อน รับบทเป็น คิม เซ-ฮย็อน
ชิน ซู-ฮย็อน รับบทเป็น อี จี-อู
ยุน ซัง-จ็อง รับบทเป็น ชเว ฮี-ว็อน
คง โด-ยู รับบทเป็น อี จุน
นักแสดงและตัวละคร > นักแสดงสมทบ

คิม ย็อง-อา รับบทเป็น จ็อน มี-ฮย็อน
มอร์แกน ฮู รับบทเป็น กุก กวัน-อู
อี กวัง-ฮี รับบทเป็น ดู-ฮุน
จู ย็อน-อู รับบทเป็น คิม ซุน-ช็อล
ซอ ดง-กยู
คว็อน ฮย็อง-ซ็อก รับบทเป็น อี แด-ช็อล
อิม จี-ซ็อบ รับบทเป็น แอนตี้
การผลิต > การพัฒนา

กลุ่มติวเดือด เลือดนักสู้ กำกับโดย อี จัง-ฮุน และ ยู บ็อม-ซัง และเขียนโดย ออม ซ็อน-โฮ และโอ โบ-ฮย็อน วางแผนโดยสตูดิโอดรากอน และผลิตโดย Ylab Plex ละครซีรีส์เรื่องนี้ดัดแปลงมาจากเว็บตูนชื่อดังในชื่อเดียวกันที่เขียนโดย ชิน ฮย็อง-อุก
การผลิต > คัดเลือกนักแสดง

เมื่อวันที่ 10 สิงหาคม ค.ศ. 2023 มีรายงานว่า ฮวัง มิน-ฮย็อน ได้รับเลือกให้รับบทตามที่เพลดิสเอนเตอร์เทนเมนต์ เอเจนซี่ของเขาระบุ เมื่อวันที่ 20 กันยายน TVING เปิดเผยรายชื่อนักแสดงหลักซึ่งได้แก่ ฮวัง มิน-ฮย็อน, ฮัน จี-อึน, ชา อู-มิน, อี จ็อง-ฮย็อน, ยุน ซัง-จ็อง และคง โด-ยู
ออกอากาศ

กลุ่มติวเดือด เลือดนักสู้ ได้รับการยืนยันให้ออกอากาศตอนแรกทาง TVING ในวันที่ 23 มกราคม ค.ศ. 2025
อำเภอกระบุรี

| อำเภอกระบุรี |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Kra Buri
คำขวัญ: ศิลาสลัก จ.ป.ร ชมคอคอดกระ สักการะหลวงปู่จันทร์ ถ้ำสวรรค์พระขยางค์ งามสล้างน้ำตกบกกราย
แผนที่จังหวัดระนอง เน้นอำเภอกระบุรี
พิกัด: 10°25′54″N 98°47′18″E﻿ / ﻿10.43167°N 98.78833°E﻿ / 10.43167; 98.78833
ประเทศ:  ไทย
จังหวัด: ระนอง
พื้นที่
 • ทั้งหมด: 783.0 ตร.กม. (302.3 ตร.ไมล์)
ประชากร (2564)
 • ทั้งหมด: 48,302 คน
 • ความหนาแน่น: 61.69 คน/ตร.กม. (159.8 คน/ตร.ไมล์)
รหัสไปรษณีย์ : 85110
รหัสภูมิศาสตร์: 8504
ที่ตั้งที่ว่าการ: ที่ว่าการอำเภอกระบุรี เลขที่ 99  หมู่ที่ 6 ตำบลน้ำจืดน้อย อำเภอ กระบุรี จังหวัดระนอง 85110
 ส่วนหนึ่งของสารานุกรมประเทศไทย
กระบุรี เป็นอำเภอหนึ่งของจังหวัดระนอง
ที่ตั้งและอาณาเขต

อำเภอกระบุรีตั้งอยู่ทางตอนเหนือสุดของจังหวัด มีอาณาเขตติดต่อกับเขตปกครองใกล้เคียง ดังนี้
ทิศเหนือ ติดต่อกับภาคตะนาวศรี (ประเทศพม่า) และอำเภอท่าแซะ (จังหวัดชุมพร)
ทิศตะวันออก ติดต่อกับอำเภอท่าแซะ อำเภอเมืองชุมพร และอำเภอสวี (จังหวัดชุมพร)
ทิศใต้ ติดต่อกับอำเภอละอุ่น
ทิศตะวันตก ติดต่อกับภาคตะนาวศรี (ประเทศพม่า)
การแบ่งเขตการปกครอง > การปกครองส่วนภูมิภาค

อำเภอกระบุรีแบ่งเขตการปกครองย่อยออกเป็น 7 ตำบล 60 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) | แผนที่ |
| --- | --- | --- | --- | --- | --- |
| 1. | น้ำจืด | Nam Chuet | 9 | 7,807 |   |
| 2. | น้ำจืดน้อย | Nam Chuet Noi | 6 | 3,059 |   |
| 3. | มะมุ | Mamu | 8 | 4,798 |   |
| 4. | ปากจั่น | Pak Chan | 11 | 6,924 |   |
| 5. | ลำเลียง | Lamliang | 11 | 9,463 |   |
| 6. | จ.ป.ร. | Choporo | 10 | 12,947 |   |
| 7. | บางใหญ่ | Bang Yai | 5 | 3,229 |   |
การแบ่งเขตการปกครอง > การปกครองส่วนท้องถิ่น

ท้องที่อำเภอกระบุรีประกอบด้วยองค์กรปกครองส่วนท้องถิ่น 8 แห่ง ได้แก่
เทศบาลตำบลน้ำจืด ครอบคลุมพื้นที่บางส่วนของตำบลน้ำจืด
เทศบาลตำบล จ.ป.ร. ครอบคลุมพื้นที่ตำบล จ.ป.ร. ทั้งตำบล
องค์การบริหารส่วนตำบลน้ำจืด ครอบคลุมพื้นที่ตำบลน้ำจืด (เฉพาะนอกเขตเทศบาลตำบลน้ำจืด)
องค์การบริหารส่วนตำบลน้ำจืดน้อย ครอบคลุมพื้นที่ตำบลน้ำจืดน้อยทั้งตำบล
องค์การบริหารส่วนตำบลมะมุ ครอบคลุมพื้นที่ตำบลมะมุทั้งตำบล
องค์การบริหารส่วนตำบลปากจั่น ครอบคลุมพื้นที่ตำบลปากจั่นทั้งตำบล
องค์การบริหารส่วนตำบลลำเลียง ครอบคลุมพื้นที่ตำบลลำเลียงทั้งตำบล
องค์การบริหารส่วนตำบลบางใหญ่ ครอบคลุมพื้นที่ตำบลบางใหญ่ทั้งตำบล
ดูเพิ่ม

แม่น้ำกระบุรี
วีตอร์ ปึไรรา

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  วีตอร์ มานูแวล ดึ ออลีไวรา ลอปึช ปึไรรา
เกิดที่:  อึชปีญู โปรตุเกส
สูง:  1.76 เมตร
ผู้จัดการทีม
| ปี |  ทีม |   |   |
2002–2003:  ปาดรูเว็งซึ (เยาวชน)
2003–2004:  โปร์ตู (เยาวชน)
2004–2005:  ซังฌูวาเน็งซึ
2005–2007:  อึชปีญู
2007–2008:  โปร์ตู (เยาวชน)
2008–2010:  ซังตากลารา
2010–2011:  โปร์ตู (ผู้ช่วยผู้จัดการทีม)
2011–2013:  โปร์ตู
2013–2014:  อัลอะฮ์ลี
2015:  โอลิมเบียโกส
2015–2016:  เฟแนร์บาห์แช
2017:  1860 มึนเชิน
2017–2020:  เซี่ยงไฮ้ เอสไอพีจี
2021:  เฟแนร์บาห์แช
2022:  คอรินเทียนส์
2023:  ฟลาเม็งกู
2024:  อัชชะบาบ
2024–:  วุลเวอร์แฮมป์ตันวอนเดอเรอส์
วีตอร์ มานูแวล ดึ ออลีไวรา ลอปึช ปึไรรา (โปรตุเกส: Vítor Manuel de Oliveira Lopes Pereira) เกิดเมื่อวันที่  26 กรกฎาคม ค.ศ. 1968 ในเมืองอึชปีญู ประเทศโปรตุเกส เป็นผู้จัดการทีมชาวโปรตุเกส ปัจจุบันเป็นหัวหน้าผู้ฝึกสอนของวุลเวอร์แฮมป์ตันวอนเดอเรอส์ ในพรีเมียร์ลีก
ผลงานการคุมทีม > โปร์ตู

ปรีไมราลีกา ชนะเลิศ 1 สมัย: 2011–2012
ซูแปร์ตาซากังดีดูดึออลีไวรา ชนะเลิศ 1 สมัย: 2011
ยูฟ่าซูเปอร์คัพ รองชนะเลิศ 1 สมัย: 2011
แหล่งข้อมูลอื่น

Profile at Zerozero
Player profile at ForaDeJogo เก็บถาวร 2012-10-20 ที่ เวย์แบ็กแมชชีน (โปรตุเกส)
Coach stats at ForaDeJogo เก็บถาวร 2012-10-20 ที่ เวย์แบ็กแมชชีน (โปรตุเกส)
| ด ค กผู้เล่นชุดปัจจุบันของสโมสรฟุตบอลวุลเวอร์แฮมป์ตันวอนเดอเรอส์  |
| --- | --- |
 1 ซา  3 Aït-Nouri  4 Collins  5 Lemina  6 B. Traoré  7 Neto  8 แนวึช (c)  9 ฆิเมเนซ  10 Podence  11 ฮวัง  12 Cunha  14 Mosquera  15 Dawson  18 Kalajdžić  19 ยอนนี  20 Chiquinho  21 ซาราเบีย  22 ซึเมดู  23 Kilman  24 Toti  25 Bentley  27 นูนึช  28 โมตีญู  29 โกสตา  35 Gomes  37 ตราโอเร  64 Bueno  77 Campbell  81 Lembikisa  ผู้จัดการ: โลเปเตกี 
| ด ค กผู้จัดการทีมในพรีเมียร์ลีก |
| --- | --- |
 อาร์เตตา (อาร์เซนอล)  เอเมรี (แอสตันวิลลา)  อิราโอลา (บอร์นมัท)  ฟรังก์ (เบรนต์ฟอร์ด)  เฮอร์เซเลอร์ (ไบรตันแอนด์โฮฟอัลเบียน)  มาเรสกา (เชลซี)  กลาสเนอร์ (คริสตัลพาเลซ)  ไดช์ (เอฟเวอร์ตัน)  ซิลวา (ฟูลัม)  แม็คเคนนา (อิปสวิชทาวน์)  ฟัน นิสเติลโรย (เลสเตอร์ซิตี)  สล็อต (ลิเวอร์พูล)  กวาร์ดิออลา (แมนเชสเตอร์ซิตี)  อามูริง (แมนเชสเตอร์ยูไนเต็ด)  ฮาว (นิวคาสเซิลยูไนเต็ด)  นูนู (นอตทิงแฮมฟอเรสต์)  มาร์ติน (เซาแทมป์ตัน)  พอสเตคอกลู (ทอตนัมฮอตสเปอร์)  โลเปเตกี (เวสต์แฮมยูไนเต็ด)  โอนีล (วุลเวอร์แฮมป์ตันวอนเดอเรอส์)
วิมล วงศ์วานิช

| พลเอกวิมล วงศ์วานิช ม> ป.ช., ม.ว.ม., ท.จ.ว. |
| --- | --- |

รัฐมนตรีช่วยว่าการกระทรวงกลาโหม
ดำรงตำแหน่ง 6 มีนาคม พ.ศ. 2534 – 17 เมษายน พ.ศ. 2535
นายกรัฐมนตรี: อานันท์ ปันยารชุน
รัฐมนตรีว่าการ: ประพัฒน์ กฤษณจันทร์
ก่อนหน้า: พลเอก อาทิตย์ กำลังเอก
ถัดไป: พลอากาศเอก พิศิษฐ์ ศาลิคุปต์
ผู้บัญชาการทหารบก
ดำรงตำแหน่ง 1 สิงหาคม 2535 – 30 กันยายน 2538
ก่อนหน้า: พลเอก อิสระพงศ์ หนุนภักดี
ถัดไป: พลเอก ประมณฑ์ ผลาสินธุ์
 
ข้อมูลส่วนบุคคล
เกิด: 1 มีนาคม พ.ศ. 2477 (90 ปี) อําเภอพุนพิน จังหวัดสุราษฎร์ธานี
คู่สมรส: พันตรีหญิง คุณหญิงมาลี วงศ์วานิช
บุพการี: ศิริ วงศ์วานิช (บิดา) เอื้อน วงศ์วานิช (มารดา)

พลเอก วิมล วงศ์วานิช (1 มีนาคม พ.ศ. 2477) เป็นนายทหารชาวไทย อดีตผู้บัญชาการทหารบก, อดีตรัฐมนตรีช่วยว่าการกระทรวงกลาโหม และอดีตราชองครักษ์พิเศษ
พลเอก วิมล เป็นแกนนำในการรวมตัวของนายทหารอาวุโส ณ สนามม้านางเลิ้ง เมื่อเดือนธันวาคม พ.ศ. 2556 เรียกร้องให้นางสาวยิ่งลักษณ์ ชินวัตร ลาออกจากตำแหน่งนายกรัฐมนตรี และการก่อตั้ง “คณะรัฐบุคคล” เมื่อวันที่ 28 มกราคม พ.ศ. 2557 ณ สโมสรโปโลคลับ ซอยโปโล ถนนวิทยุ
ประวัติ > ชีวิตส่วนตัว

วิมล วงศ์วานิช เกิดวันที่ 1 มีนาคม พ.ศ. 2477 เป็นบุตรของนายศิริ และนางเอื้อน วงศ์วานิช
วิมล วงศ์วานิช ได้สมรสกับ พ.ต.หญิง คุณหญิงมาลี วงศ์วานิช
ประวัติ > การศึกษา

โรงเรียนสามัญที่โรงเรียนพุทธนิคม อำเภอไชยา จังหวัดสุราษฎร์ธานี
พ.ศ. 2496 : โรงเรียนเตรียมนายร้อย
พ.ศ. 2501 : โรงเรียนนายร้อยพระจุลจอมเกล้า (หลักสูตร 5 ปี)
พ.ศ. 2505 : หลักสูตรทหารร่ม และการรบพิเศษ และหลักสูตรผู้บังคับกองร้อย รุ่นที่ 23
พ.ศ. 2507 : หลักสูตรผู้บังคับกองพัน รุ่นที่ 13
พ.ศ. 2509 : หลักสูตรเสนาธิการทหารบก
พ.ศ. 2514 : หลักสูตรปฏิบัติการจิตวิทยา และกิจการพลเรือนสหรัฐฯ
พ.ศ. 2521 : โรงเรียนเสนาธิการทหารบก ประเทศสหราชอาณาจักร
พ.ศ. 2530 : วิทยาลัยป้องกันราชอาณาจักร
ประวัติ > ประวัติรับราชการ

พ.ศ. 2501 : ประจำกองบัญชาการศูนย์การทหารราบ ผู้บังคับหมวดอาวุธ กองพันที่ 2 กรมทหารราบที่ 1 มหาดเล็กรักษาพระองค์ และรับพระราชทานยศ"ร้อยตรี"
พ.ศ. 2503 : ผู้บังคับตอนปืนไร้แรงสะท้อนถอยหลัง กองร้อยกองบังคับการ กองพันที่ 2 กรมทหารราบที่ 1 มหาดเล็กรักษาพระองค์
พ.ศ. 2504 : ผู้บังคับหมวดปืนเล็ก กองร้อยอาวุธเบา กองพันที่ 2 กรมทหารราบที่ 1 มหาดเล็กรักษาพระองค์ และรับพระราชทานยศ"ร้อยโท"
พ.ศ. 2505 : ผู้บังคับหมวดปืนเล็ก กองร้อยอาวุธเบา กองพันที่ 2 กรมทหารราบที่ 21 รักษาพระองค์ ผู้บังคับชุดปฏิบัติการ กองร้อยทหารพลร่ม กองพันทหาร พลร่ม
พ.ศ. 2506 : ผู้บังคับชุดปฏิบัติการ กองร้อยรบพิเศษ กองรบพิเศษ (พลร่ม)
พ.ศ. 2507 : ผู้ช่วยนายทหารยุทธการ และการฝึกกองรบพิเศษ (พลร่ม) และรับพระราชทานยศ "ร้อยเอก"
พ.ศ. 2509 : ประจำศูนย์รักษาความปลอดภัย สำนักผู้บัญชาการทหารสูงสุด ประจำกองบัญชาการโรงเรียนเสนาธิการทหารบก
พ.ศ. 2510 : รักษาราชการ นายทหารยุทธการ และการฝึก กรมผสมที่ 6
พ.ศ. 2511 : รับพระราชทานยศ"พันตรี"
พ.ศ. 2512 : รักษาราชการ เสนาธิการ กรมผสมที่ 6 หัวหน้าแผนกกำลังพล กองพลที่ 3
พ.ศ. 2513 : หัวหน้ากองค้นคว้าและพัฒนาการรบ ศูนย์สงครามพิเศษ
พ.ศ. 2515 : รับพระราชทานยศ"พันโท"
พ.ศ. 2516 : หัวหน้าฝ่ายยุทธการ และการฝึก ศูนย์สงครามพิเศษ
พ.ศ. 2518 : รองเสนาธิการ มณฑลทหารบกที่ 6
พ.ศ. 2519 : รับพระราชทานยศ"พันเอก"
พ.ศ. 2520 : ประจำกรมยุทธศึกษาทหารบก
พ.ศ. 2521 : อาจารย์หัวหน้ากองส่วนวิชาการยุทธวิธี โรงเรียนเสนาธิการทหารบก สถาบันวิชาการทหารบกชั้นสูง
พ.ศ. 2522 : ผู้บังคับการกรมผสมที่ 6
พ.ศ. 2523 : รองผู้บัญชาการกองพลทหารราบที่ 6
พ.ศ. 2525 : ผู้บัญชาการกองพลรบพิเศษที่ 1 และรับพระราชทานยศ"พลตรี"
พ.ศ. 2528 : ผู้บัญชาการกองพลที่ 1 รักษาพระองค์
พ.ศ. 2529 : ผู้บัญชาการหน่วยบัญชาการสงครามพิเศษ และรับพระราชทานยศ"พลโท"
พ.ศ. 2532 : แม่ทัพภาคที่ 2
พ.ศ. 2533 : ผู้ช่วยผู้บัญชาการทหารบก, รับพระราชทานยศ"พลเอก" และกรรมการในคณะกรรมการวิสามัญศึกษาปัญหาจังหวัดชายแดนภาคใต้
พ.ศ. 2534 : รองผู้บัญชาการทหารสูงสุด
พ.ศ. 2535 : ผู้บัญชาการทหารบก
ประวัติ > ราชการพิเศษหรือตำแหน่งพิเศษ

พ.ศ. 2515 : ปฏิบัติราชการปราบปราม ผู้ก่อการร้ายคอมมิวนิสต์ เป็น ผู้บังคับพันพิเศษ ค่ายสฤษดิ์เสนา
พ.ศ. 2524 : ราชองครักษ์
พ.ศ. 2526 : นายทหารพิเศษประจำกรมทหารราบที่ 1 มหาดเล็กรักษาพระองค์
พ.ศ. 2534 : รัฐมนตรีช่วยว่าการกระทรวงกลาโหม
ผลงานที่สำคัญ

ริเริ่มการปรับปรุงกองทัพให้มีขนาดเล็ก ตั้งเป้าหมายในการพัฒนาไปสู่ความ ทันสมัย 4 ประการ คือ ทันสมัยในการบังคับบัญชา การอำนวยการและสั่งการ ทันสมัยในการพัฒนาบุคลากรและหน่วยงาน ทันสมัยในการพัฒนาอาวุธยุทโธปกรณ์ การส่งกำลังบำรุง และทันสมัยในการพัฒนาสวัสดิการความเป็นอยู่ ของกำลังพล
การพัฒนากีฬากองทัพบก โดยกำหนดแนวทางพัฒนาว่า "กีฬาสร้างคน คนสร้างกองทัพ กองทัพสร้างชาติ"
เมื่อครั้งเป็น ผู้บังคับหน่วยผสม พลเรือน ตำรวจ ทหาร ที่ 2122 ได้ทำการปราบปรามผู้ก่อการร้ายคอมมิวนิสต์ มีผู้มามอบตัวพร้อมด้วยอาวุธ 877 คน และผู้ก่อการร้ายคอมมิวนิสต์ ต้องปิดเขตงานที่ 11
เครื่องราชอิสริยาภรณ์

พลเอก วิมล วงศ์วานิช ได้รับพระราชทานเครื่องราชอิสริยาภรณ์ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2532 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2537 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2533 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2517 –  เหรียญราชการชายแดน (ช.ด.)
พ.ศ. 2523 –  เหรียญจักรมาลา (ร.จ.ม.)
พ.ศ. 2534 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
เครื่องราชอิสริยาภรณ์ > ต่างประเทศ

ฟิลิปปินส์ :
พ.ศ. 2535 -  ลีเจียนออฟออเนอร์ ชั้นโกมันดัน
เกาหลีใต้ :
พ.ศ. 2536 -  เครื่องอิสริยาภรณ์กิตติคุณสำหรับการรักษาความปลอดภัยแห่งชาติ ชั้นที่ 1
สิงคโปร์ :
พ.ศ. 2537 -  เหรียญปิงกัต จาซา เกมิลัง (เท็นเทรา)
สหรัฐ :
พ.ศ. 2537 -  ลีเจียนออฟเมอริต ชั้นผู้บังคับบัญชา
โร่วเปาปู้ชือโร่ว

| โร่วเปาปู้ชือโร่ว |
| --- | --- |
เกิด: ประเทศจีน
นามปากกา: โร่วเปา
อาชีพ: นักเขียนนวนิยายออนไลน์
แนว: นิยายแฟนตาซี นิยายกำลังภายใน ยาโออิ
ผลงานที่สำคัญ: ฮัสกี้หน้าโง่กับอาจารย์เหมียวขาวของเขา
โร่วเปาปู้ชือโร่ว (จีน: 肉包不吃肉; พินอิน: Ròubāo Bù Chī Ròu; "เปาเนื้อไม่กินเนื้อ") เป็นนามปากกาของนักเขียนนวนิยายชาวจีนในเว็บไซต์นิยายออนไลน์ Jinjiang Literature City  เธอมีชื่อเสียงโด่งดังจากผลงานนวนิยายหมื่นล้านวิว ฮัสกี้หน้าโง่กับอาจารย์เหมียวขาวของเขา ซึ่งกำลังสร้างเป็นซีรีส์โทรทัศน์ทาง Tencent Video
ประวัติ

โร่วเปาปู้ชือโร่ว เป็นนามปากกาของนักเขียนนวนิยายหญิงชาวจีนที่ไม่เปิดเผยชื่อจริง เธอเป็นนักเขียนทำสัญญามีผลงานประจำบนเว็บไซต์นวนิยายออนไลน์ Jinjiang Literature City  โด่งดังอย่างมากจากเรื่อง ฮัสกี้หน้าโง่กับอาจารย์เหมียวขาวของเขา (二哈和他的白猫师尊) นวนิยายแนวบำเพ็ญเซียน ที่เธอเริ่มเขียนในปี 2017 และอวสานลงในปี 2019 มียอดผู้อ่าน(นับถึงพฤษภาคม 2021) มากกว่า 10,206 ล้านวิว ทันทีที่อวสานได้นำไปสร้างซีรีส์โทรทัศน์ทาง Tencent Video เรื่อง ฮัสกี้หน้าโง่กับอาจารย์เหมียวขาวของเขา นำแสดงโดย เฉิน เฟย์ยฺหวี่ และ หลัว ยฺหวินซี ที่กำลังจะออกอากาศทั้งในประเทศจีน และประเทศไทย   ผลงานของเธอเรื่องดังกล่าวตีพิมพ์เป็นภาษาไทยโดย ROSE Publishing
ผลงานของโร่วเปามีจุดเด่นเรื่องเนื้อหาอันเข้มข้น มีความพลิกผันและปมปริศนารอให้คลี่คลาย บนพื้นฐานความสัมพันธ์ตัวละครที่มีความสะเทือนอารมณ์ (Angst)  ฮัสกี้หน้าโง่ฯ เคยขึ้นอันดับถึง 1 ของเว็บไซต์จิ้นเจียง ฉบับนวนิยายของฮัสกี้หน้าโง่ฯ มีการตีพิมพ์ในหลายภาษา ได้แก่ จีนตัวย่อ จีนตัวเต็ม เวียดนาม เกาหลี ไทย อังกฤษ อิตาเลียน และ ฮังกาเรียน  ฉบับตีพิมพ์ภาษาจีนตัวย่อใช้ชื่อ ไห่ถังเวยอวี่กงกุยถู (海棠微雨共归途) เมษายน 2564 สำนักพิมพ์โรสเปิดเผยว่าฮัสกี้หน้าโง่ฯ เป็นนิยายที่มีกระแสตอบรับเป็นอันดับหนึ่งของสำนักพิมพ์  นิตยสาร Sarakadee Lite กล่าวว่า "ฮัสกี้หน้าโง่ฯ สอดแทรกประเด็นเชิงโครงสร้างสังคม การเมือง และสะท้อนความดำมืดของมนุษย์ออกมาได้อย่างแยบยล"  ปลายปี ฮัสกี้หน้าโง่ฯ ชนะผลโหวต นิยายในดวงใจแห่งปี 2021 ของ Rose Publishing ในขณะที่ตัวละครนำ โม่หราน และ ฉู่หว่านหนิง ชนะผลโหวต พระเอกในดวงใจแห่งปี 2021 และ นายเอกในดวงใจแห่งปี 2021 ตามลำดับ
ปี 2018 เธอเริ่มเขียนนวนิยายยาวเรื่อง อวี๋อู (余污) เป็นแนวย้อนยุคที่อยู่ในจักรวาลเดียวกับ ฮัสกี้หน้าโง่กับอาจารย์เหมียวขาวของเขา และอวสานเมื่อ ต.ค. 2019 ฉบับตีพิมพ์ภาษาจีนตัวย่อได้มีการรีไรท์และปรับชื่อเป็น เฟิงปัวทุนเทียนถงเจิ้งลู่ (风波吞天同征路)
ปี 2021 โร่วเปา เปิดตัวนิยายเรื่องใหม่ทางเว็บไซต์จิ้นเจียง เรื่อง ปิ้งอันเปิ่น (病案本) แปลว่า แฟ้มประวัติผู้ป่วย/สมุดเวชระเบียน เป็นนิยายแนวไซไฟและสืบคดีฆาตกรรม ซึ่งใช้เวลาเพียงเดือนเศษ (นับถึง 21 กันยายน 2021) ในการมียอดผู้อ่านมากกว่า 1 พันล้านวิว
ปี 2022 โร่วเปา ประกาศไว้ท้ายนิยาย ปิ้งอันเปิ่น ตอนที่ 154 แสดงความจำนงไม่ต่อสัญญานักเขียนประจำของจิ้นเจียงหลังจากสัญญาหมดลงในเดือนกุมภาพันธ์ เดือน ก.พ. ผลงาน ฮัสกี้หน้าโง่และอาจารย์เหมียวขาวของเขา ได้รับรางวัล Naiin Readers’ Awards 2021 เป็น อันดับ 1 สาขา รางวัลที่สุดของหนังสือนิยายวายแห่งปี   สมาคมผู้จัดพิมพ์และผู้จำหน่ายหนังสือแห่งประเทศไทย ประกาศ "ที่สุดสิ่งพิมพ์ 2021" โดยมี ฮัสกี้หน้าโง่และอาจารย์เหมียวขาวของเขา เป็น อันดับ 5 ของหนังสือเล่มที่มียอดขายดีที่สุดในปี พ.ศ. 2564 เดือน ม.ค. ปี 2023 Rose Publishing ประกาศว่า ฮัสกี้หน้าโง่และอาจารย์เหมียวขาวของเขา ฉบับภาษาไทยขายไปแล้วมากกว่า 150,000 เล่ม
ผลงาน

| ชื่อเรื่อง | ชื่อจีน | ประเภท | ตีพิมพ์ในจีน | ตีพิมพ์รูปเล่มในไทย |
| --- | --- | --- | --- | --- |
| (ยังไม่มีในไทย) | 放弃啦不演啦[娱乐圈] ฟ่างชี่ลาปู้หย่านลา | รักยุคปัจจุบัน | 2017-01-05 |  |
| (ยังไม่มีในไทย) | 师父天天在作死 ชือฟู่เทียนเทียนไจ้จั้วสื่อ | โรแมนติกยุคปัจจุบัน | 2017-03-14 |  |
| ฮัสกี้หน้าโง่กับอาจารย์เหมียวขาวของเขา Dumb Husky and His White Cat Shizun | 二哈和他的白猫师尊 เอ้อร์ฮาเหอทาเต่อไป๋เมาชือจุน | โรแมนติกย้อนยุค | จิ้นเจียง 2017-09-21, 6 เล่มจบ | ROSE Publishing, 10 เล่มจบ |
| สิ้นแสงอนธการ Remnants of Filth | 余污 อวี๋อู | โรแมนติกย้อนยุค | จิ้นเจียง 2018-12-31, 5 เล่มจบ | ROSE Publishing, 6 เล่มจบ |
| (ยังไม่มีในไทย) Case File Compendium | 病案本 ปิ้งอันเปิ่น | โรแมนติกยุคปัจจุบัน | จิ้นเจียง 2021-08-12 | มีลิขสิทธิ์ฉบับภาษาไทยแล้ว |
ผลงานดัดแปลง

| ชื่อเรื่อง | ชื่อจีน | ประเภท | สถานี | วันที่เริ่มครั้งแรก |
| --- | --- | --- | --- | --- |
| ฮัสกี้หน้าโง่กับอาจารย์เหมียวขาวของเขา Immortality | 皓衣行 ฮ่าวอีสิง | ละครโทรทัศน์ | Tencent Video WeTV | 2021 |
| ฮัสกี้หน้าโง่กับอาจารย์เหมียวขาวของเขา | 二哈和他的白猫师尊  | เรดิโอดราม่า | MissEvan |  |
| ฮัสกี้หน้าโง่กับอาจารย์เหมียวขาวของเขา | 二哈和他的白猫师尊  | หนังสือการ์ตูน | ไคว่ค่าน ม่านฮว่า |  |
| เกมมือถือโปเยโปโลเย-ฮ่าวอีสิง  A Chinese Ghost Story Mobile Game - Hao Yi Xing Expansion Pack | 倩女幽魂手游皓衣行资料片  | เกมมือถือ | NetEase | 15 ก.ค.64 |
| ฮัสกี้หน้าโง่กับอาจารย์เหมียวขาวของเขา | 二哈和他的白猫师尊  | แอนิเมชัน | ขั้นเซ็นสัญญา |  |
แหล่งข้อมูลอื่น

โร่วเปาปู้ชือโร่ว ที่ซินล่างเวย์ปั๋ว (ในภาษาจีน)
โร่วเปาปู้ชือโร่ว ที่อินสตาแกรม
โร่วเปาปู้ชือโร่ว ที่เอกซ์ (ทวิตเตอร์)
มัธยมซอมบี้

| มัธยมซอมบี้ |
| --- | --- |


ฮันกึล: 지금 우리 학교는
ฮันจา: 只今 우리 學校는
อาร์อาร์: Jigeum Uri Hakgyoneun 
 
ประเภท:   การก้าวผ่านวัย  สยองขวัญ  ซอมบีวันสิ้นโลก 
เค้าโครงจาก: ตอนนี้โรงเรียนของเรา.. โดย ชู ทง-กึน (เว็บตูน)
เขียนโดย: จอนซองอิล
กำกับโดย:   อี แช-คยู  คิมนัมซู 
แสดงนำ:   พัก จี-ฮู  ยุน ชัน-ย็อง  โช อี-ฮย็อน  พัก โซโลมอน  ยู อิน-ซู  อี ยู-มี  คิม บย็อง-ชอล  อี คยู-ฮย็อง  จอน แบ-ซู 
ผู้ประพันธ์เพลง: Mowg
ประเทศแหล่งกำเนิด:  เกาหลีใต้
ภาษาต้นฉบับ: เกาหลี
จำนวนฤดูกาล: 1 ฤดูกาล
จำนวนตอน: 12 ตอน
การผลิต
กล้อง: กล้องหลายตัว
ความยาวตอน: 53–72 นาที
บริษัทผู้ผลิต:   ฟิล์มมอนสเตอร์ โดย เจทีบีซีสตูดิโอ  Kim Jong-hak Production 
ออกอากาศ
เครือข่าย: เน็ตฟลิกซ์
ออกอากาศ: 28 มกราคม ค.ศ. 2022 (2022-01-28)
มัธยมซอมบี้ (เกาหลี: 지금 우리 학교는; ฮันจา: 只今 우리 學校는; อาร์อาร์: Jigeum Uri Hakgyoneun; อังกฤษ: All of Us Are Dead) เป็นละครชุดทางโทรทัศน์สตรีมมิงเกาหลีใต้แนวซอมบีเขย่าขวัญ นำแสดงโดย พัก จี-ฮู, ยุน ชัน-ย็อง, โช อี-ฮย็อน, พัก โซโลมอน, ยู อิน-ซู, อี ยู-มี, คิม พย็อง-ช็อล, อี คยู-ฮย็อง, และช็อน แพ-ซู เรื่องราวของละครชุดนี้ส่วนใหญ่เกิดขึ้นที่โรงเรียนมัธยมในเกาหลีใต้หลังจากการบุกของซอมบีเกิดขึ้นอย่างกะทันหันซึ่งคุกคามความปลอดภัยของนักเรียน ละครชุดนี้ได้รับเค้าโครงจากฉบับเว็บตูนในชื่อภาษาไทยว่าตอนนี้โรงเรียนของเรา.. เขียนโดย ชู ทง-กึน ซึ่งตีพิมพ์ระหว่างปี พ.ศ. 2552 ถึง พ.ศ. 2554
ละครชุดได้เผยแพร่ในเน็ตฟลิกซ์เมื่อวันที่ 28 มกราคม พ.ศ. 2565 ภายหลังการเผยแพร่ มีการเข้าชมละครชุดมากกว่า 474.26 ล้านชั่วโมงภายใน 30 วันแรกของการให้บริการ เมื่อวันที่ 6 มิถุนายน พ.ศ. 2565 เน็ตฟลิกซ์ประกาศการผลิตฤดูกาลต่อไปของละครชุดและมีการคาดว่าซีซันที่สองของซีรีส์จะออกฉายในปี พ.ศ. 2568คาดว่าซีซันที่สองของซีรีส์จะออกฉายในปี พ.ศ. 2568
เรื่องย่อ

หลังจากความล้มเหลวของการวิจัยทางวิทยาศาสตร์ โรงเรียนมัธยมปลายท้องถิ่นเต็มไปด้วยซอมบี โดยไม่มีอาหาร, น้ำ, อินเทอร์เน็ต และการเข้าถึงโทรศัพท์ที่รัฐบาลสั่งห้าม พวกเขาต้องใช้อุปกรณ์ภายในโรงเรียนเพื่อป้องกันตัวเองท่ามกลางสมรภูมิรบ มิฉะนั้นพวกเขาจะกลายเป็นส่วนหนึ่งของฝูงซอมบี
นักแสดง > นักแสดงหลัก

พัก จี-ฮู รับบทเป็น นัม อน-โจ
ยุน ชัน-ย็อง รับบทเป็น อี ชอง-ซาน
โช อี-ฮย็อน รับบทเป็น ชเว นัม-รา
พัก โซโลมอน รับบทเป็น อี ซู-ฮยอก
นักเรียนจากห้อง 2-5 อดีตสมาชิกของกลุ่มคนพาลในโรงเรียนและนักสู้ที่ดี
ยู อิน-ซู รับบทเป็น ยุน กวี-นัม
อี ยู-มี รับบทเป็น อี นา-ยอน
อิม แจ-ฮย็อก รับบทเป็น ยาง แด-ซู
อัน ซึง-กยุน รับบทเป็น โอ จุน-ยอง